## El Consell celebra les I Jornades del Govern del Canvi a Gandia este cap de setmana

*** Analitzaran les actuacions complides i planejaran línies de gestió noves**

El president de la Generalitat, Carlos Mazón, es reunix amb el seu equip de consellers a Gandia en les I Jornades del Govern del Canvi, els dies 6 i 7 de setembre.

En esta jornada de treball, els diferents departaments exposaran els projectes complits durant el primer any de legislatura i faran una prospectiva de la gestió que desenrotllaran en els pròxims mesos.

La trobada servirà per a definir les prioritats d’actuació i coordinar, de la manera més eficient per als ciutadans de la Comunitat Valenciana, les polítiques de l’Executiu valencià.

Les jornades començaran el divendres a les 17:30 hores a l’Hotel Bayren de Gandia i la vicepresidenta i consellera de Servicis Socials, Igualtat i Vivenda, Susana Camarero, atendrà els mitjans de comunicació per a avançar-los l’orde del dia.

L’endemà, el president de la Generalitat, Carlos Mazón, donarà compte dels assumptes que han sigut abordats durant les sessions de treball i de les decisions que s’hagen adoptat.

Fecha: 05/09/2024